તસ્કરોનું નિશાન બનેલી દુકાનમાં પાર્લર ચાલે છે. પાર્લરના સંચાલક સવારે ચાર કલાકે દૂધના કેરેટ દુકાનમાં મૂકીને ગયા હતા અને પાંચ વાગ્યાના અરસામાં પરત આવ્યા હતા. પરત આવતી વખતે તેમણે પોલીસની પેટ્રોલિંગ વાન પણ જોઈ હતી. પરત આવીને જોયું તો દુકાનનું શટર ઊંચુ હતું. દુકાનમાં ચોરી થઈ હોવાનું લાગતા તેમણે તપાસ કરી હતી. જો કે દુકાનમાં મોટી રોકડ રકમ ન હતી. તેથી નજીવી રોકડ અને પાણીની બે બોટલ તસ્કરો ઉઠાવી ગયા હતા. પાર્લરથી માંડ ૨૫ મીટર દૂર આવેલા મકાનમાંથી બહાર નીકળવા જતાં નજરે પડી ગયા હતા. પોલીસ સૂત્રોના જણાવ્યા પ્રમાણે સવારે પાંચ વાગ્યા સુધી સેકટર-૨૭માં પેટ્રોલિંગ કરાયુ હતું. આમ છતાં ચાર સ્થળે તસ્કરોએ કસબ અજમાવતા ચકચાર મચી છે. હાલ તો પોલીસે જાણવા જોગ ફરિયાદ લઈને કાર્યવાહી હાથ ધરી છે.